Technická špecifikácia predmetu zákazky
Prípravné trhové konzultácie (PTK) v zmysle § 25 zákona č. 343/2015 Z. z. o verejnom obstarávaní
Predmet: Modernizácia vertikálnej prepravy – dodávka a montáž výťahov v objekte Mlyny UK, Staré Grunty 36, Bratislava.
1. Vymedzenie a základná charakteristika predmetu zákazky
Predmetom zákazky je komplexná modernizácia vertikálnej prepravy formou výmeny štyroch (6) kusov pôvodných zdvíhacích zariadení za nové, technologicky vyspelé zariadenia v 14-podlažnom objekte. Cieľom modernizácie je zvýšenie prepravnej kapacity, energetickej efektívnosti, prevádzkovej bezpečnosti a komfortu užívateľov. 
· Lokalita: Vysokoškolské internáty Mlyny UK, Staré Grunty 36, 841 04 Bratislava.
· Konfigurácia systému:
· 2 ks Osobné výťahy A1 a A2 (Skupinové riadenie typu DUPLEX): Inteligentný systém riadenia v spoločnej šachte A1 a  A2 s cieľom optimalizácie distribučného algoritmu a redukcie čakacích intervalov.
· 3 ks Osobné výťahy B1, B2 a B3(Skupinové riadenie typu TRIPLEX): Inteligentný systém riadenia v spoločnej B1 a B2 a priľahlej šachte B3 s cieľom optimalizácie distribučného algoritmu a redukcie čakacích intervalov.
· 1 ks Servisno-nákladný výťah B4 (Samostatná prevádzka): Zariadenie určené pre logistické účely a prepravu bremien. Požaduje sa maximalizácia menovitej nosnosti a objemu kabíny pri rešpektovaní limitných svetlých rozmerov existujúcej šachty.
· Pohonný systém: Energeticky úsporný trakčný pohon s frekvenčným meničom (VVVF regulácia) umiestnený v existujúcej strojovni nad šachtou.
2. Technické normy a kvalitatívne štandardy
Zariadenia musia spĺňať požiadavky noriem STN EN 81-20 a STN EN 81-50. Vzhľadom na charakter a vyťaženosť objektu sú definované nasledovné parametre:
· Menovitá nosnosť: Výťahy A1 a A2 cieľová hodnota min. 1 000 kg (cca 13 osôb) v závislosti od priestorovej dispozície šachty.
· Menovitá nosnosť: Výťahy B1, B2 a B3 cieľová hodnota min. 1 000 kg (cca 13 osôb) v závislosti od priestorovej dispozície šachty. 
· Pri servisnom výťahu B4 je prioritou optimalizácia pomeru plocha/nosnosť pre logistické potreby.
· Menovitá rýchlosť: V intervale 1,6 m/s až 2,0 m/s.
· Dopravná výška: cca 40 – 45 m (bude spresnené realizačným zameraním).
· Počet staníc: 14
· Odolnosť voči vandalizmu: Vyhotovenie kabíny a ovládačov v zmysle STN EN 81-71 (Minimálne Trieda 1).
· Požadovaná konfigurácia ovládacieho panelu (COP)
· Certifikované riešenie podľa normy EN 81-71 (Kategória 2 - najvyššia odolnosť voči zámernému zničeniu).
· Celoplošný nerezový panel: Ideálna je masívna nerezová doska (hrúbka 3 mm) cez celú výšku kabíny od podlahy až po strop. 
· Povrchová úprava proti odtlačkom.
· Tlačidlá triedy Anti-vandal: Kovové tlačidlá s masívnym nerezovým hmatníkom, ktoré majú ochranu proti zatečeniu tekutín (trieda IP65/IP67) a odolnosť proti nárazom (skúška oceľovou guľou podľa EN 81-71).  
· Hmatové a akustické prvky: Tlačidlá obsahujú reliéfne písmo a Braillovo písmo pre slabozrakých a nevidiacich (podľa normy EN 81-70). 
· Polykarbonátová ochrana displeja: LCD displej zobrazujúci poschodia musí byť zapustený a chránený hrubým nerozbitným polykarbonátom.

· Požadujeme otvorený systém riadenia výťahov kde riadiaca jednotka (rozvádzač) využíva neproprietárny hardvér a otvorený softvérový protokol, ktorý umožňuje ľubovoľnej servisnej firme vykonávať diagnostiku, nastavovanie parametrov a údržbu výťahu bez nutnosti vlastniť špeciálne chránené servisné nástroje či kódy.
· Rozmery kabíny a šachty: – Rozmery výťahovej šachty a kabíny budú spresnené na základe realizačného zamerania, ktoré je súčasťou predmetu dodávky. Dodávateľ je povinný vykonať zameranie existujúceho stavebného stavu a na jeho základe navrhnúť riešenie optimalizované pre existujúce stavebné podmienky, s cieľom maximalizovať využiteľný priestor a parametre výťahu (najmä nosnosť a kapacitu). Prikladáme dispozičný výkres výťahovej šachty a strojovne výťahu B1, B2 a B4. Rozmery výťahu B3 sú identické ako má výťah B4.
· Dvere: automatické – centrálne otvárané. Rozmery dverí (svetlá šírka a výška vstupu) budú spresnené na základe realizačného zamerania, ktoré je súčasťou predmetu dodávky. Dodávateľ je povinný navrhnúť riešenie dverí optimalizované pre existujúce stavebné podmienky, s cieľom zabezpečiť maximálnu možnú priechodnosť a komfort používania, najmä s ohľadom na požiadavky bezbariérovosti a logistického využitia zariadenia.
· Hlučnosť: Zariadenie musí byť navrhnuté s dôrazom na minimalizáciu hlučnosti a vibrácií počas prevádzky, najmä s ohľadom na charakter objektu a jeho užívanie.
· Interiérové riešenie: Celonerezové opláštenie s vysokou mechanickou odolnosťou, úsporné LED osvetlenie, madlá, zrkadlá a hlasová signalizácia.
· Multimediálny systém: Inštalácia LCD multimediálneho informačného panela s možnosťou vzdialenej aktualizácie obsahu.
· Konektivita: Dodávka 1x RJ45 portu pre každé zariadenie, pripojenie cez dedikovanú VLAN. Súčasťou dodávky je kompletná kabeláž v káblovom zväzku vyvedená do dátového racku v strojovni.
· Bezbariérovosť: Ovládacie prvky s Braillovým písmom a akustickým výstupom v súlade s platnými vyhláškami o prístupnosti (Universal Design).
· Bezpečnostné systémy:
· Celoplošná svetelná clona (závora).
· Obojsmerné dorozumievacie zariadenie prepojené na nepretržitý dispečing.
· Kamerový systém: Inštalácia IP kamier napájaných cez PoE (1x RJ45), ktoré musia byť 100 % kompatibilné s celouniverzitným monitorovacím systémom (KMS) MultiEye NEXT.
3. Systémová integrácia a monitoring
· Manažment prístupu: Integrácia servisného výťahu B4 s existujúcim prístupovým systémom budovy (technológia COMINFO, a.s.). Požaduje sa  plná kompatibilita systému, to znamená vrátane čítačky, RJ a nastavenia, nielen technická pripravenosť na integráciu. Prístupový systém zabezpečuje vyhodnotenie oprávnenosti vstupu na jednotlivé podlažia, pričom riadenie pohybu výťahu a jeho prevádzkovej logiky je zabezpečené riadiacim systémom výťahu.
· Vzdialená diagnostika a dispečing: Implementácia modulu pre online monitoring prevádzkových stavov, diagnostiku a podporu prediktívnej údržby. Súčasťou riešenia musí byť zabezpečenie on-line monitoringu výťahov s napojením na server dodávateľa, resp. v budúcnosti na servisnú organizáciu verejného obstarávateľa a automatické hlásenie porúch na dispečing dodávateľa s možnosťou presmerovania na dispečing servisnej organizácie verejného obstarávateľa. Uchádzač v rámci PTK navrhne optimálny spôsob konektivity (LAN/4G).
· Riadenie: Mikroprocesorový zberný systém s logikou selektívneho riadenia a funkciou prioritného parkovania v definovanej stanici.
4. Rozsah realizačných prác
· Demontáž: Odstránenie pôvodnej technológie vrátane ekologickej likvidácie a certifikovanej likvidácie odpadu v súlade s predpismi o životnom prostredí.
· Stavebné úpravy: Sanácia hlavy a priehlbiny šachty, murárske vysprávky, nátery, inštalácia šachtového osvetlenia a deliacich priečok/priečnikov.
· Elektroinštalačné a IT práce:
· Úprava prívodných vedení v strojovni a inštalácia nových rozvádzačov.
· Inštalácia 19“ 9U dátového racku (hĺbka min. 60 cm) v priestoroch strojovne vrátane záložného zdroja (UPS) so sieťovou komunikáciou.
· Optický uplink: Realizácia optického prepoja (6-vláknová SM optika) medzi strojovňou a switchovňou na 6. nadzemnom podlaží. Ukončenie v dátovom rozvádzači a 19" optických vaniach (PP) konektormi typu LC-UPC, vyzvárané 3 páry vlákien na každej strane. Súčasťou je dodávka trasy (v chráničke) a sieťového switchu vrátane SFP+ modulu po dohode s IT UK. Požadovaná je PD s nákresom trasy a úspešný protokol merania.
· Skúšky a certifikácia: Vykonanie odborných a úradných skúšok v zmysle vyhlášky MPSVaR SR č. 508/2009 Z. z. oprávnenou právnickou osobou (napr. Technická inšpekcia, a.s.) pred odovzdaním do prevádzky.

